pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” พิจารณาร่างกฎหมายฯ เพื่อยกระดับความเป็นวิชาชีพเจ้าพนักงานบังคับคดี
วันศุกร์ที่ 3 พฤศจิกายน 2560
“ยุติธรรม” พิจารณาร่างกฎหมายฯ เพื่อยกระดับความเป็นวิชาชีพเจ้าพนักงานบังคับคดี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๒/๒๕๖๐
ในวันศุกร์ที่ ๓ พฤศจิกายน ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๒/๒๕๖๐
เพื่อพิจารณาร่างพระราชบัญญัติเจ้าพนักงานบังคับคดี พ.ศ. ... (กรมบังคับคดี)
ซึ่งมีหลักการและสาระสําคัญในการพัฒนาบุคลากรผู้ปฏิบัติหน้าที่เจ้าพนักงานบังคับคดี
ให้เป็นผู้มีความรู้ ความสามารถ และเชี่ยวชาญในการบังคับคดี โดยจะต้องมีคุณสมบัติเฉพาะที่จําเป็น
ในการปฏิบัติหน้าที่ เพื่อยกระดับความเป็นวิชาชีพเจ้าพนักงานบังคับคดีให้มีประสิทธิภาพมากยิ่งขึ้น
ทั้งนี้ มีข้อสังเกตในการแก้ไขเพิ่มเติมบทบัญญัติบางประการเพื่อให้มีความเหมาะสมและชัดเจนมากยิ่งขึ้น
โดยมี นางสาวรื่นวดี สุวรรณมงคล อธิบดีกรมบังคับคดี
ผู้แทนจากหน่วยงานในสังกัดกระทรวงยุติธรรม สํานักงานศาลยุติธรรม สํานักงานอัยการสูงสุด
สํานักงานคณะกรรมการกฤษฎีกา และหน่วยงานที่เกี่ยวข้อง เข้าร่วมฯ
โดยมีนายนิมิต ทัพวนานต์ ผู้ช่วยปลัดกระทรวงยุติธรรม
ผู้แทนหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมสํานักนโยบายและยุทธศาสตร์ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-กศน.-สช. ก้าวสู่ยุคดิจิทัล
วันจันทร์ที่ 30 กันยายน 2562
กศน.-สช. ก้าวสู่ยุคดิจิทัล
สํานักงานส่งเสริมการศึกษานอกระบบและการศึกษาตามอัธยาศัย (กศน.) และสํานักงานคณะกรรมการส่งเสริมการศึกษาเอกชน (สช.) สํานักงานปลัดกระทรวงศึกษาธิการ จัดพิธีเปิดโครงการ “กศน. สช. WOW WOW ก้าวสู่ยุคดิจิทัล”
เมื่อวันพุธที่ 25 กันยายน 2562 สํานักงานส่งเสริมการศึกษานอกระบบและการศึกษาตามอัธยาศัย (กศน.) และสํานักงานคณะกรรมการส่งเสริมการศึกษาเอกชน (สช.) สํานักงานปลัดกระทรวงศึกษาธิการ จัดพิธีเปิดโครงการ “กศน. สช. WOW WOW ก้าวสู่ยุคดิจิทัล” ณ ศูนย์แสดงสินค้าและการประชุม อิมแพค เมืองทองธานี โดยได้รับเกียรติจาก นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานในพิธี พร้อมมีนายกมล รอดคล้าย ที่ปรึกษา รมช.ศึกษาธิการ นายสมเกียรติ ตันดิลกตระกูล ผู้ช่วยเลขานุการ รมว.ศึกษาธิการ นายพะโยม ชิณวงศ์ หัวหน้าคณะทํางาน รมช.ศึกษาธิการ ตลอดจนผู้บริหารกระทรวงศึกษาธิการ ผู้อํานวยการ กศน.จังหวัด และผู้เรียน กศน. กว่า 1,500 คน เข้าร่วมงานนําเสนอแนวทางจัดการศึกษาตลอดชีวิตสําหรับคนทุกช่วงวัย ผ่านแพลตฟอร์มออนไลน์ รองรับการเรียนแบบ Anywhere Anytime เพียงปลายนิ้วสัมผัส
"วันนี้เป็นการเปิดตัวแพลตฟอร์มการเรียนรู้ผ่านระบบออนไลน์อย่างเต็มรูปแบบ พร้อม ๆ กับการพัฒนาแอพพลิเคชันที่สามารถเรียนรู้ผ่านโทรศัพท์มือถือได้ด้วยตนเอง เพียงลงทะเบียนเข้าสู่ระบบ ทั้งในวิชาพื้นฐานสายสามัญ ตั้งแต่ระดับประถมศึกษาไปจนถึงมัธยมศึกษา และหลักสูตรอาชีพระยะสั้นในสาขาต่าง ๆ ถือเป็นมิติใหม่แห่งวงการศึกษา ที่จะเป็นการสร้างโอกาสและความเท่าเทียมทางการศึกษา เพื่อพัฒนาตนเองไม่ว่าจะอยู่ที่ใดของประเทศไทย ก็สามารถทําได้ในทุกที่ทุกเวลา
ซึ่งการพัฒนาระบบการเรียนออนไลน์นี้ เป็น 1 ใน 6 กิจกรรมเพิ่มประสิทธิภาพการจัดการเรียนรู้ที่ดีแก่คนทุกช่วงวัยในทุกพื้นที่ เพื่อพลิกโฉมการเรียนรู้ให้มีความทันสมัยสู่ยุคดิจิทัลจนต้องร้อง "WOW WOW" ประกอบด้วย 6 เรื่อง (6G) ได้แก่ 1) Good Teacher เพิ่มอัตราข้าราชการครู กศน. 928 อัตรา เพื่อเสริมสร้างการเรียนรู้สู่ยุคดิจิทัล 2) Good Place จะตั้งศูนย์ กศน.ต้นแบบที่ดีเยี่ยม 5 อย่าง ใน 928 อําเภอ พร้อมให้บริการ Digital Library และ e-Book 3) Good Activity Digital Platform พัฒนาการศึกษาแบบออนไลน์ที่เข้าถึงทุกที่ทุกเวลา พร้อมพัฒนาหลักสูตรลูกเสือมัคคุเทศก์ และหลักสูตรระยะสั้นรองรับ New S-Curve 4) Good Partnership มีเครือข่ายที่ดีทํางานร่วมกันอย่างเข้มแข็ง และรวบรวมภูมิปัญญาท้องถิ่นและแหล่งเรียนรู้ในชุมชน 5) Good Innovation การจัดการความรู้นวัตกรรมสมัยใหม่ เพื่อยกระดับผลิตภัณฑ์แบรนด์ กศน. และ 6) Good Learning Center ศูนย์การเรียนรู้สําหรับคนทุกช่วงวัยในชุมชน โดยใช้ประโยชน์จากพื้นที่โรงเรียนที่ถูกควบรวม" รมช.ศึกษาธิการ กล่าว
นวรัตน์ รามสูต: สรุป/เรียบเรียง
ขอบคุณภาพถ่าย: คณะทํางาน รมช.ศธ.
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ปลัดวธ. เป็นประธานประชุมติดตามความก้าวหน้าการจัดทำโครงการฟื้นฟูเศรษฐกิจ ภายใต้กรอบของสภาพัฒนาเศรษฐกิจและสังคมแห่งชาติในช่วงภายหลังการแพร่ระบาดของโรคติดเชื้อไวรัสโคโรนา ๒๐๑๙
วันพฤหัสบดีที่ 4 มิถุนายน 2563
ปลัดวธ. เป็นประธานประชุมติดตามความก้าวหน้าการจัดทําโครงการฟื้นฟูเศรษฐกิจ ภายใต้กรอบของสภาพัฒนาเศรษฐกิจและสังคมแห่งชาติในช่วงภายหลังการแพร่ระบาดของโรคติดเชื้อไวรัสโคโรนา ๒๐๑๙
ปลัดวธ.เป็นประธานประชุมติดตามความก้าวหน้าการจัดทําโครงการฟื้นฟูเศรษฐกิจ ภายใต้กรอบของสภาพัฒนาเศรษฐกิจและสังคมแห่งชาติในช่วงภายหลังการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในพื้นที่ชุมชนคุณธรรมน้อมนําหลักปรัชญาของเศรษฐกิจพอเพียง
วันที่ ๔ มิถุนายน ๒๕๖๓ เวลา ๐๙.๓๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานประชุมติดตามความก้าวหน้าการจัดทําโครงการฟื้นฟูเศรษฐกิจ ภายใต้กรอบของสภาพัฒนาเศรษฐกิจและสังคมแห่งชาติในช่วงภายหลังการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในพื้นที่ชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร และส่วนกลาง โดยมีนายประสพ เรียงเงิน ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-พณ. สนองนโยบายรัฐบาลคุมเข้มผู้ประกอบการจำหน่ายเสื้อผ้าชุดดำ พร้อมจัดกิจกรรม “รวมใจถวายอาลัย” จำหน่ายเสื้อผ้าชุดดำราคาถูก 21 - 23 ต.ค. 59 ณ อาคารแสดงสินค้า กรมส่งเสริมการค้าระหว่างป
วันอังคารที่ 1 พฤศจิกายน 2559
พณ. สนองนโยบายรัฐบาลคุมเข้มผู้ประกอบการจําหน่ายเสื้อผ้าชุดดํา พร้อมจัดกิจกรรม “รวมใจถวายอาลัย” จําหน่ายเสื้อผ้าชุดดําราคาถูก 21 - 23 ต.ค. 59 ณ อาคารแสดงสินค้า กรมส่งเสริมการค้าระหว่างป
พณ. สนองนโยบายรัฐบาลคุมเข้มผู้ประกอบการจําหน่ายเสื้อผ้าชุดดํา พร้อมจัดกิจกรรม “รวมใจถวายอาลัย” จําหน่ายเสื้อผ้าชุดดําราคาถูก 21 - 23 ต.ค. 59 ณ อาคารแสดงสินค้า กรมส่งเสริมการค้าระหว่างประเทศ ถนนรัชดาภิเษก กทม.
วันนี้ (19 ตุลาคม 2559) เลา 11.00 น. ณ ทําเนียบรัฐบาล สํานักโฆษกเปิดเผยว่า กระทรวงพาณิชย์ได้มีการหารือกับผู้ประกอบการที่เกี่ยวข้องกับการผลิตเสื้อผ้าชุดดําครบวงจร ตั้งแต่การทอผ้า ฟอกย้อม ผลิตตัดเย็บ และจําหน่ายรวมทั้งผู้ประกอบการค้าปลีกรายใหญ่ประกอบด้วย เช่นห้างสรรพสินค้าชั้นนําหลายแห่ง เช่น ห้างเดอะมอลล์ ห้างเซ็นทรัล เทสโก้โลตัส และบิ๊กซี เป็นต้น ต่างพร้อมให้ความร่วมมือกับกระทรวงพาณิชย์ในการลดราคาจําหน่ายเสื้อผ้าชุดดําในราคาพิเศษเพื่อลดภาระค่าใช้จ่ายให้กับพี่น้องประชาชน ขณะเดียวกัน กระทรวงพาณิชย์ร่วมกับผู้ผลิตและผู้ประกอบการค้าปลีกรายใหญ่ ร่วมกันจัดงาน “รวมใจถวายอาลัย” ระหว่างวันที่ 21 - 23 ตุลาคม 2559 ณ อาคารแสดงสินค้ากรมส่งเสริมการค้าระหว่างประเทศ ถนนรัชดาภิเษก กรุงเทพฯ เพื่อลดราคาเสื้อผ้าชุดดําคุณภาพดีในราคาเป็นพิเศษ พร้อมจัดงานธงฟ้าจําหน่ายเสื้อผ้าชุดดําในราคาถูกเป็นพิเศษในต่างจังหวัดทั่วประเทศเช่นกัน
นอกจากนี้ กระทรวงพาณิชย์ร่วมกับภาคเอกชนที่เกี่ยวข้องได้ให้บริการฟรีทั้งอาหารและเครื่องดื่มแก่พี่น้องประชาชนที่มาร่วมงานแสดงความไว้อาลัยพระบาทสมเด็จพระเจ้าอยู่หัวในพระบรมเกศ ณ บริเวณท้องสนามหลวงและบริเวณใกล้เคียงจํานวน 4 จุด รวมทั้งมีรถ Food Truck และรถเข็นหนูณิชย์คอยให้บริการเสริมอีกด้วย ระหว่างเวลา 08.00 - 17.00 น. ตั้งแต่วันที่ 25 ตุลาคม 2559 เป็นต้นไป
**************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แนวทางสำหรับแม่ครัว และผู้สัมผัสอาหาร
วันอาทิตย์ที่ 21 มิถุนายน 2563
แนวทางสําหรับแม่ครัว และผู้สัมผัสอาหาร
รับมือโควิด-19
-ล้างมือให้สะอาดก่อนหยิบจับอาหาร และหลังการใช้ห้องน้ํา
-ไม่ไอหรือจามรดอาหาร
-สวมหมวกคลุมผม ผ้ากันเปื้อน หน้ากากอนามัย ถุงมือ
-ปฏิบัติตามหลักสุขาภิบาลอาหาร
รัฐบาลไทย-ข่าวทำเนียบรัฐบาล-“มงคล” ชี้แจงความคืบหน้าคดี FRCD
วันพฤหัสบดีที่ 12 ตุลาคม 2560
“มงคล” ชี้แจงความคืบหน้าคดี FRCD
องกันและปราบปรามการทุจริตแห่งชาติ (ป.ป.ช.)  ให้ดําเนินคดีกับพนักงานของ ธพว. และบุคคลภายนอกที่เกี่ยวข้องกับการกระทําความผิด  การเสนอราคาต่อหน่วยงานของรัฐตั้งแต่เดือนสิงหาคม พ.ศ. 2551
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยถึงความคืบหน้า ป้ตามที่ ธพว. ได้ยื่นเรื่องต่อคณะกรรมการองกันและปราบปรามการทุจริตแห่งชาติ (ป.ป.ช.) ให้ดําเนินคดีกับพนักงานของ ธพว. และบุคคลภายนอกที่เกี่ยวข้องกับการกระทําความผิด การเสนอราคาต่อหน่วยงานของรัฐตั้งแต่เดือนสิงหาคม พ.ศ. 2551 หลังจากนั้นทาง ป.ป.ช. ได้มีการสอบสวนข้อเท็จจริงจนมีมูลเชื่อได้ว่าพนักงานของ ธพว. และบุคคลภายนอกที่เกี่ยวข้องมีการดําเนินการตามข้อกล่าวหาดังกล่าว และได้มีคําสั่งแจ้งข้อกล่าวหากับพนักงาน ธพว. และบุคคลภายนอกที่เกี่ยวข้องไปแล้วนั้น
คณะกรรมการธนาคารของ ธพว. ได้มีมติมอบหมายให้กรรมการผู้จัดการ ติดตามความคืบหน้าการดําเนินคดี ซึ่ง ป.ป.ช. ได้แจ้งความคืบหน้าการดําเนินคดีให้ ธพว. ทราบ โดยได้ขอข้อมูลและขอเอกสารเพิ่มเติม เมื่อวานนี้ (11 ต.ค. 2560) กรรมการผู้จัดการได้เดินทางเข้าพบ ป.ป.ช. เพื่อส่งเอกสารหลักฐานเพิ่มเติม ซึ่ง ป.ป.ช. แจ้งให้ทราบว่า คดีนี้อยู่ระหว่างดําเนินการไต่สวนข้อเท็จจริงของคณะอนุกรรมการไต่สวนตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 และที่แก้ไขเพิ่มเติม หากดําเนินการแล้วเสร็จ ผลการพิจารณาเป็นประการใด คณะกรรมการ ป.ป.ช. จะแจ้งให้ทราบต่อไป
ข้อมูลเพิ่มเติมติดต่อ :  นางอุบลรัตน์ ค่าแพง ผู้อํานวยการฝ่ายส่งเสริมการตลาดลูกค้าสัมพันธ์และกิจกรรมเพื่อสังคม
โทร. 085-980-7861 หรือ 0-265-4574-5
รัฐบาลไทย-ข่าวทำเนียบรัฐบาล-มาตรการช่วยเหลือนายจ้าง ลูกจ้าง ผู้ประกันตน จากสถานการณ์แพร่ระบาดของโรคไวรัส COVID-19 [กระทรวงแรงงาน]
วันอาทิตย์ที่ 22 มีนาคม 2563
มาตรการช่วยเหลือนายจ้าง ลูกจ้าง ผู้ประกันตน จากสถานการณ์แพร่ระบาดของโรคไวรัส COVID-19 [กระทรวงแรงงาน]
(จาก มติคณะกรรมการประกันสังคม วันที่ 20 มีนาคม 2563)
รัฐบาลไทย-ข่าวทำเนียบรัฐบาล-วธ.ร่วมกับชาวปัตตานี จัดงานแสดงกริช-ผ้าโบราณสมัยอยุธยา ในงาน “กริชาภรณ์” นำวัฒนธรรมเชื่อมใจชายแดนใต้สันติสุข วิถีตานี วิถีอาเซียน ณ โรงแรม ซี. เอส. ปัตตานี
วันจันทร์ที่ 26 มีนาคม 2561
วธ.ร่วมกับชาวปัตตานี จัดงานแสดงกริช-ผ้าโบราณสมัยอยุธยา ในงาน “กริชาภรณ์” นําวัฒนธรรมเชื่อมใจชายแดนใต้สันติสุข วิถีตานี วิถีอาเซียน ณ โรงแรม ซี. เอส. ปัตตานี
วธ.ร่วมกับชาวปัตตานี จัดงานแสดงกริช-ผ้าโบราณสมัยอยุธยา ในงาน “กริชาภรณ์” นําวัฒนธรรมเชื่อมใจชายแดนใต้สันติสุข วิถีตานี วิถีอาเซียน ณ โรงแรม ซี. เอส. ปัตตานี
เมื่อวันที่ ๒๔ มีนาคม ๒๕๖๑ เวลา ๑๓.๐๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการวัฒนธรรมเชื่อมใจชายแดนใต้สันติสุข วิถีตานี วิถีอาเซียน การจัดนิทรรศการ "กริชาภรณ์” ณ โรงแรม ซี. เอส. ปัตตานี จังหวัดปัตตานี โดยมีนายขจร มุกมีค่า ผู้ตรวจราชการกระทรวงวัฒนธรรม นายพงศ์เทพ ไข่มุกด์รองผู้ว่าราชการจังหวัดปัตตานี วัฒนธรรมจังหวัดปัตตานี ยะลา นราธิวาส สตูล หัวหน้าส่วนราชการ ผู้นําท้องถิ่น และตัวแทนเครือข่ายทางวัฒนธรรมประเทศอาเซียน ประชาชนเข้าร่วม ภายในงานมีการบรรยาย สาธิต และชมนิทรรศการศิลปะการปักผ้าโบราณอย่างราชสํานักอยุธยา การอบร่ําผ้า แป้งพวง นิทรรศการเครื่องแต่งกายในประวัติศาสตร์ ศิลปะการต่อสู้ (ซีลัต) การเดินแบบเครื่องแต่งกาย ๕ มณฑล ๕ รัฐ (มณฑลปัตตานี, นครศรีธรรมราช, ไทรบุรี, ชุมพร, ภูเก็ต/รัฐกลันตัน, ตรังกานู, ปาหัง ,เคด้า ,ปีนัง และแบบอย่างอยุธยา) นิทรรศการวัฒนธรรมการใช้โสร่ง นิทรรศการจารีตการแต่งกายตามธรรมเนียมปฏิบัติ นิทรรศการวัฒนธรรมการแต่งกายในสมัยอยุธยา ฯลฯ
ปลัดกระทรวงวัฒนธรรม กล่าวว่า กระทรวงวัฒนธรรม (วธ.) มีนโยบายในการใช้วัฒนธรรมเป็นเครื่องมือสร้างคนเป็นคนดี สังคมปรองดอง สมานฉันท์ สร้างรายได้ให้ชุมชน และสร้างความสัมพันธ์ระหว่างประเทศ สร้างภาพลักษณ์เกียรติภูมิของไทยสู่เวทีโลก ทําให้ประชาชนในท้องถิ่น เกิดความภาคภูมิใจ รักและหวงแหนมรดกวัฒนธรรมและมีส่วนร่วมในการสืบสาน ปกป้องคุ้มครองมรดกวัฒนธรรม นําทุนทางวัฒนธรรมมาสร้างมูลค่าทางเศรษฐกิจ ยอมรับความแตกต่างหลากหลายทางวัฒนธรรม และสามารถอยู่ร่วมกันได้อย่างสันติ ดังนั้น วธ. จึงบูรณาการร่วมกับจังหวัดปัตตานี หน่วยงานภาครัฐ เอกชน ประชาชน และสมาชิกอาเซียน จัดงานนี้ขึ้น เพื่อแลกเปลี่ยนเรียนรู้ รูปแบบ การผลิตและการสะสมกริช ส่งเสริมกิจกรรมที่เป็นมรดกร่วมในการสร้างความสัมพันธ์ของอาเซียน เกิดการถ่ายทอดองค์ความรู้ ความเข้าใจและตระหนักเห็นถึงความสําคัญของผ้าปัตตานี ส่งเสริม สนับสนุน ฟื้นฟูและอนุรักษ์ ประเพณีวัฒนธรรมการแต่งกาย และเพิ่มบทบาทขององค์กรเครือข่ายทางวัฒนธรรมในพื้นที่ งานนี้จึงเป็นงานที่รวมศาสตราวุธและอาภรณ์โบราณระดับอาเซียน และตัวอย่างเครื่องแต่งกายสมัยอยุธยา ตามรอยละครบุพเพสันนิวาสอีกด้วย
ปลัด วธ. กล่าวต่อไปว่า การจัดงาน "กริชาภรณ์” ในครั้งนี้ ได้รับความร่วมมือเป็นอย่างดียิ่งจากนักวิชาการด้านกริช ผ้าและเครื่องแต่งกาย จากประเทศต่าง ๆ อาทิ ประเทศมาเลเซีย อินโดนีเซีย สิงคโปร์ เวียดนาม และบรูไน และวิทยากรผู้ทรงคุณวุฒิผู้มีความเชี่ยวชาญในเรื่องโลหะในประเทศไทย เข้าร่วมกิจกรรมเป็นจํานวนมาก นับเป็นโอกาสอันดีที่นอกจากผู้เข้าร่วมงานจะได้มาร่วมพูดคุยแลกเปลี่ยนเรียนรู้ เรื่อง อาวุธโบราณ กริช ผ้า และเครื่องแต่งกายแล้ว ยังได้รับประโยชน์จากความคิดเห็นของทุกฝ่าย รวบรวมเป็นองค์ความรู้เผยแพร่สืบทอดต่อไป
รัฐบาลไทย-ข่าวทำเนียบรัฐบาล-ที่ประชุมคณะมนตรีประชาคมเศรษฐกิจอาเซียน (AEC Council)  ประกาศความสำเร็จการทำงานของเสาเศรษฐกิจเป็นไปตามเป้าหมาย
วันอังคารที่ 13 พฤศจิกายน 2561
ที่ประชุมคณะมนตรีประชาคมเศรษฐกิจอาเซียน (AEC Council)  ประกาศความสําเร็จการทํางานของเสาเศรษฐกิจเป็นไปตามเป้าหมาย
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยผลการประชุมคณะมนตรีประชาคมเศรษฐกิจอาเซียน (AEC Council) ครั้งที่ 17 ซึ่งจัดขึ้นเมื่อวันที่ 12 พฤศจิกายน 2561 ณ สาธารณรัฐสิงคโปร์
ในระหว่างการประชุมสุดยอดอาเซียน ครั้งที่33ว่า ที่ประชุมรับทราบความสําเร็จการทํางานของเสาเศรษฐกิจอาเซียนในรอบปี2561ที่ผ่านมาเป็นไปตามที่ตั้งเป้าไว้
นางสาวชุติมา เปิดเผยเพิ่มเติมว่า ความสําเร็จการทํางานของเสาเศรษฐกิจของอาเซียนใน13เรื่องแบ่งได้เป็น5ด้าน ที่สําคัญ ดังนี้ ด้านที่1)การส่งเสริมนวัตกรรมและความเชื่อมโยงด้านพาณิชย์อิเล็กทรอนิกส์ อาเซียนประสบความสําเร็จในการจัดทําความตกลงว่าด้วยพาณิชย์อิเล็กทรอนิกส์ของอาเซียน ที่มุ่งสร้างสภาพแวดล้อมที่เอื้อต่อการประกอบธุรกิจพาณิขย์อิเล็กทรอนิกส์รวมทั้งการจัดทํากรอบการบูรณาการด้านดิจิทัลของอาเซียน เพื่อเป็นแนวทางให้สมาชิกอาเซียนเชื่อมโยงถึงกันผ่านระบบดิจิทัลได้มากขึ้น ด้านที่2)การปรับปรุงการอํานวยความสะดวกทางการค้าในอาเซียน ได้เริ่มใช้งานระบบศุลกากรอิเล็กทรอนิกส์ ณ จุดเดียวของอาเซียนของสมาชิก5ประเทศ คือ ไทย สิงคโปร์ มาเลเซีย อินโดนีเซีย เวียดนาม ขณะที่5ประเทศที่เหลือจะต้องผลักดันให้สําเร็จในปี2562ช่วงที่ไทยเป็นประธานอาเซียน รวมทั้งได้แก้ไขความตกลงการค้าสินค้าของอาเซียน (ATIGA) ให้รองรับการใช้งานระบบรับรองถิ่นกําเนิดสินค้าด้วยตนเอง ด้านที่3)การรวมกลุ่มการค้าบริการและการลงทุนที่ลึกซึ้งยิ่งขึ้น มีการเปิดเสรีสาขาบริการเพิ่มเติม ภายใต้กรอบความตกลงว่าด้วยบริการอาเซียน (AFAS) ที่จะขยายโอกาสการลงทุนในสาขาบริการที่อาเซียนมีศักยภาพ รวมทั้งได้จัดทําความตกลงการค้าบริการอาเซียน (ATISA)และปรับปรุงความตกลงการลงทุนอาเซียน(ACIA)เพื่อสร้างความเชื่อมั่นให้นักลงทุน และอํานวยความสะดวกการลงทุนในภูมิภาค โดยตั้งเป้าให้มีการลงนามความตกลงทั้ง2ฉบับ ในช่วงการประชุมรัฐมนตรีเศรษฐกิจอาเซียน ที่ไทยจะเป็นเจ้าภาพในเดือนเมษายน2562ด้านที่4)การสร้างสภาพแวดล้อมด้านกฎระเบียบ เช่น การจัดทําหลักเกณฑ์ในการสร้างอาคารสีเขียว เพื่อเป็นแนวทางสําหรับประเทศสมาชิกอาเซียนในการสร้างอาคารประหยัดพลังงาน และด้านที่5)การส่งเสริมความสัมพันธ์กับประเทศนอกอาเซียน โดยเฉพาะการเจรจาจัดทําความตกลงหุ้นส่วนทางเศรษฐกิจระดับภูมิภาค (RCEP) เป็นต้น
นางสาวชุติมา กล่าวเสริมว่า ที่ประชุมยังได้เห็นพ้องให้อาเซียนเตรียมพร้อมรับมือการปฏิวัติอุตสาหกรรม ครั้งที่4 (4IR)และแสวงหาประโยชน์จากการเปลี่ยนแปลงทางเทคโนโลยีที่เกิดขึ้นอย่างรวดเร็ว ทั้งในระดับประเทศและระดับภูมิภาค โดยไทยได้แสดงความตั้งใจที่จะสานต่อการดําเนินการเรื่องนี้ในปี2562ในช่วงที่ไทยจะเป็นประธานอาเซียน อาทิ การเตรียมความพร้อมบุคลากรเพื่อรองรับ4IRสํานักเลขาธิการอาเซียนออกผลการศึกษาจัดไทยอยู่ในกลุ่มประเทศผู้นํา (Leading) ของอาเซียนที่มีรากฐานทางเศรษฐกิจแข็งแกร่งและมีศักยภาพในการรองรับทิศทางในอนาคต เช่นเดียวกับสิงคโปร์ และมาเลเซีย
นอกจากนี้ ที่ประชุมฯ ยังเห็นว่าในการเจรจาจัดทําความตกลงFTAยุคใหม่ ได้มีการนําประเด็นใหม่ๆ เช่น แรงงานและสิ่งแวดล้อม พลังงาน อีคอมเมิร์ซ มาหารือกัน อาเซียนจึงควรมีแนวทางและกําหนดท่าทีร่วมกัน เพื่อใช้ในการเจรจาความตกลงกับประเทศต่างๆ ในอนาคตต่อไป
รัฐบาลไทย-ข่าวทำเนียบรัฐบาล-รมว.สธ.นำคณะผู้บริหาร วางพานพุ่มดอกไม้ ถวายสักการะพระอนุสาวรีย์สมเด็จพระเจ้าพี่นางเธอ ฯ
วันเสาร์ที่ 6 พฤษภาคม 2560
รมว.สธ.นําคณะผู้บริหาร วางพานพุ่มดอกไม้ ถวายสักการะพระอนุสาวรีย์สมเด็จพระเจ้าพี่นางเธอ ฯ
รัฐมนตรีว่าการกระทรวงสาธารณสุข นําข้าราชการ เจ้าหน้าที่กระทรวงสาธารณสุข วางพานพุ่มดอกไม้ถวายสักการะ และถวายสดุดีสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  เนื่องในโอกาสวันคล้ายวันประสูติ 6 พฤษภาคม
รัฐมนตรีว่าการกระทรวงสาธารณสุข นําข้าราชการ เจ้าหน้าที่กระทรวงสาธารณสุข วางพานพุ่มดอกไม้ถวายสักการะ และถวายสดุดีสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสวันคล้ายวันประสูติ 6 พฤษภาคม
วันนี้ (6พฤษภาคม 2560) เวลา07.00น. ณ บริเวณลานพระอนุสาวรีย์สมเด็จพระเจ้าพี่นางเธอฯ ตึกสํานักงานปลัดกระทรวงสาธารณสุข จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข, นายแพทย์โสภณ เมฆธน ปลัดกระทรวงสาธารณสุข นําผู้บริหารระดับสูง ข้าราชการ เจ้าหน้าที่กระทรวงสาธารณสุข รวมทั้งผู้แทนหน่วยงาน สมาคม องค์กรต่างๆ  วางพานพุ่มดอกไม้ถวายสักการะพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสวันคล้ายวันประสูติ 6 พฤษภาคม
ศ.คลินิก เกียรติคุณ นพ.ปิยะสกล กล่าวว่าสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ทรงมีพระกรุณาธิคุณต่อวงการสาธารณสุขเป็นอย่างยิ่ง พระองค์ทรงประกอบพระกรณียกิจด้านการแพทย์ การพยาบาล และการสาธารณสุขมาโดยตลอด ทั้งเคียงคู่พระราชชนนี สืบสานพระราชปณิธานและโดยพระดําริของพระองค์จนเป็นที่ประจักษ์แก่สาธารณชน พระองค์ทรงมีพระเมตตาต่อทวยราษฎร์ ทรงบําบัดทุกข์ บํารุงสุขด้านอนามัย เพื่อให้ประชาชนชาวไทยได้มีชีวิตอยู่อย่างมีคุณภาพและมีสุขภาพที่ดีอย่างถ้วนหน้า เพื่อเฉลิมพระเกียรติและสํานึกในพระกรุณาธิคุณควรที่พระองค์ท่านจะได้รับการยกย่องและเทิดพระเกียรติไว้ให้เป็นที่ทราบโดยทั่วกัน
ดังนั้นกระทรวงสาธารณสุขได้ขอพระราชทานพระบรมราชานุญาตจัดสร้างพระอนุสาวรีย์ สมเด็จพระเจ้าพี่นางเธอ เจ้าฟ้ากัลยาณิวัฒนากรมหลวงนราธิวาสราชนครินทร์เมื่อปี พ.ศ. 2552 ขนาดสองเท่าของพระองค์จริงเป็นประติมากรรมลอยตัว ทรงประทับพระองค์นั่งอยู่บนพระเก้าอี้ ฉลองพระองค์ชุด พอ.สว. พร้อมหมวก ทําด้วยบรอนซ์ทําสีผิวโลหะเป็นสีน้ําตาลอ่อน ด้านหลังพระอนุสาวรีย์ เป็นงานประติมากรรมภาพนูนต่ําผสมนูนสูง ขนาด3คูณ4เมตร แสดงพระกรณียกิจ และวิถีชีวิตโดยรวม และตัวหนังสือแสดงพระประวัติโดยย่อประดิษฐานบริเวณลานอเนกประสงค์ ภายในอาคารสํานักงานปลัดกระทรวงสาธารณสุขและเมื่อวันที่ 1 มิถุนายน 2559ได้ขอพระราชทานกราบบังคมทูลเชิญสมเด็จพระเทพรัตนราชสุดา ฯ สยามบรมราชกุมารี เสด็จพระราชดําเนินมาทรงประกอบพิธีเปิดพระอนุสาวรีย์สมเด็จพระเจ้าพี่นางเธอ ฯ เพื่อเป็นการน้อมรําลึกถึงพระกรณียกิจที่ทรงอุทิศพระองค์ให้การแพทย์และการสาธารณสุขและน้อมเกล้าน้อมกระหม่อมถวายพระเกียรติคุณ รวมทั้งให้บุคลากรสาธารณสุข มีสิ่งยึดเหนี่ยวจิตใจและจิตสํานึกในการน้อมนําความคิดและจริยวัตรที่งดงาม พร้อม
ทั้งคุณานุประโยชน์ต่อสังคมและประเทศชาติมาเป็นแบบอย่างในการปฏิบัติงานและการดําเนินชีวิต
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีเจริญพระพุทธมนต์ และพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถฯ ประจำปี พ.ศ. 2563
วันพุธที่ 12 สิงหาคม 2563
นายกรัฐมนตรีและภริยา เป็นประธานในพิธีเจริญพระพุทธมนต์ และพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถฯ ประจําปี พ.ศ. 2563
นายกรัฐมนตรีและภริยา เป็นประธานในพิธีเจริญพระพุทธมนต์ และพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถฯ ประจําปีพุทธศักราช 2563
วันนี้ (12 สิงหาคม 2563) เวลา 07.30 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2563 โดยมีคณะองคมนตรีและภริยา ประธานรัฐสภา ประธานศาลฎีกาและภริยา ประธานองค์กรตามรัฐธรรมนูญและภริยา หน่วยราชการในพระองค์ คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานครและภริยา ผู้บัญชาการเหล่าทัพและภริยา ผู้บัญชาการตํารวจแห่งชาติและภริยา ปลัดกระทรวงทุกกระทรวง และผู้แทนภาคเอกชน ร่วมงานพิธีทําบุญตักบาตรในครั้งนี้ด้วย
เมื่อนายกรัฐมนตรีและภริยาเดินทางถึงปะรําพิธี สมเด็จพระราชาคณะ พระราชาคณะ จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย เปิดกรวยกระทงดอกไม้ธูปเทียนแพ หน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระราชาคณะ พระราชาคณะให้ศีล พระสงฆ์สวดพระพุทธมนต์ จบแล้วคณะองคมนตรีและภริยา นายกรัฐมนตรีและภริยา ประธานรัฐสภา ประธานศาลฎีกา ประธานองค์กรตามรัฐธรรมนูญ ถวายเครื่องไทยธรรมแด่พระสงฆ์ จากนั้น นายกรัฐมนตรีถวายผ้าไตร จํานวน 10 ไตร นายกรัฐมนตรีกรวดน้ํารับพร กราบลาพระรัตนตรัย และถวายความเคารพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
จากนั้น นายกรัฐมนตรีและภริยา ร่วมพิธีทําบุญตักบาตรพระสงฆ์ จํานวน 89 รูป เป็นอันเสร็จพิธี
ก่อนเดินทางกลับนายกรัฐมนตรี พร้อมด้วยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข ได้เยี่ยมการปฏิบัติงานของหน่วยแพทย์พระราชทาน กรมแพทย์หลวง และกองแพทย์ราชสํานักและแพทย์ประจําพระองค์ ร่วมกับกรมแพทย์ทหารบก กรมแพทย์ทหารเรือ และกรมแพทย์ทหารอากาศ พร้อมให้กําลังใจแพทย์ พยาบาล และเจ้าหน้าที่ปฏิบัติงานที่สนามหลวงด้วย
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปวดฟันช่วงโควิด-19 ทำยังไงดี
วันจันทร์ที่ 11 พฤษภาคม 2563
ปวดฟันช่วงโควิด-19 ทํายังไงดี
ทําอย่างไรดีนะ
-รับประทานยาแก้ปวด
-งดการทานอาหารเย็น ร้อน หรือรสเปรี้ยว
-ประคบเย็นเมื่อมีอาการ
-หากอาการไม่ดีขึ้นแนะนําให้พบทันตแพทย์
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรมตรวจเยี่ยมและมอบนโยบายการทำงานสำนักงานกิจการยุติธรรม
วันพุธที่ 14 สิงหาคม 2562
รัฐมนตรีว่าการกระทรวงยุติธรรมตรวจเยี่ยมและมอบนโยบายการทํางานสํานักงานกิจการยุติธรรม
รัฐมนตรีว่าการกระทรวงยุติธรรมตรวจเยี่ยมและมอบนโยบายการทํางานสํานักงานกิจการยุติธรรม
ในวันพุธที่ ๑๔ สิงหาคม ๒๕๖๒ เวลา ๑๐.๐๐ น.
ณ ห้องกิจการยุติธรรม ชั้น ๙ สํานักงานกิจการยุติธรรม
อาคารรัฐประศาสนภักดี ศูนย์ราชการเฉลิมพระเกียรติฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วยนายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
คณะทํางานรัฐมนตรีว่าการกระทรวงยุติธรรม และคณะผู้บริหารกระทรวงยุติธรรม
ตรวจเยี่ยมและรับฟังการบรรยายบทบาทภารกิจของสํานักงานกิจการยุติธรรม
รวมทั้ง ผลการดําเนินงานสําคัญ อาทิ การสร้างการรับรู้ทางกฎหมาย
กรอบป้องกันอาชญากรรม การป้องกันอาชญากรรมและการกระทําผิดซ้ํา
และการดําเนินงานของศูนย์แลกเปลี่ยนข้อมูลกระบวนการยุติธรรม (DXC)
ซึ่งตั้งขึ้นเพื่อแลกเปลี่ยนข้อมูลระหว่างหน่วยงานในกระบวนการยุติธรรม
นอกจากนี้ รับทราบระบบวิเคราะห์ข้อมูลยุติธรรม เพื่อให้สามารถนําข้อมูลดังกล่าวมาวิเคราะห์ ประมวลผล
เพื่อสรุปผลลัพธ์ในภาพรวมของกระบวนการยุติธรรมและนําไปสู่การวางแผนนโยบายต่าง ๆ
พร้อมทั้งมอบนโยบายการทํางานด้านการยกระดับกระบวนการยุติธรรมของประเทศไทย
โดยมี นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยคณะผู้บริหาร ข้าราชการ และเจ้าหน้าที่ ให้การต้อนรับ และร่วมรับฟังนโยบายการทํางาน
โอกาสนี้ รัฐมนตรีว่าการกระทรวงยุติธรรม ได้เน้นย้ําการดําเนินงานในด้านต่าง ๆ
อาทิ การสร้างการรับรู้ความเข้าใจภารกิจให้ประชาชนได้รับรู้และเข้าถึงมากขึ้น
การเสริมสร้างความรู้ด้านกฎหมายให้ประชาชนเข้าใจได้อย่างง่าย
รวมทั้งการแก้ไขปัญหาการกระทําผิดซ้ําโดยศึกษาจากสภาพปัญหาเพื่อนํามาศึกษา วิเคราะห์ วิจัย
ถึงสาเหตุที่ก่อให้เกิดการกระทําผิดซ้ํา เพื่อหาแนวทางป้องกันต่อไป